recursal/SuperWikiNEXT-32B huggingface dataset:
**Gregers Høeg Nissen** (født 1709, død 31. desember 1772; også skrevet *Gregers Høg Nissen*) var en dansk embedsmann og guvernør (styrer *ad interim*) på St. Croix i Dansk Vestindia (i Det karibiske hav) fra 24. februar 1736 til 16. april 1744.

Han ble ansatt i Det vestindisk-guineisk Kompagni i 1731, og var først byfogd på St. Thomas, siden viseguvernør og fungerende guvernør (styrer *ad interim* og dommer) på St. Croix (frem til 1744). Øya var da en privat koloni eid av Det vestindisk-guineisk Kompagni med kongelig privilegium og egen jurisdiksjon. Den første guvernøren, Friederich Moth, ble i 1736 utnevnt til generalguvernør for alle de tre øyene St. Croix, St. Thomas og St. Jan.

Han ble gift i første ekteskap 19. august 1732 på St. Thomas med en kvinne med navn Maria (død før juli 1737), som muligens var enke etter en tidligere guvernør på en av de andre øyene. I annet ekteskap ble han gift i den lutherske kirken på St. Thomas 11. juli 1737 med Maria Hartman, og hadde en rekke barn. 

Datteren Jemima Høeg Nissen (1749–1806) var gift i første ekteskap med regimentskirurg på St. Croix Johan August Næser (1734–1785) og flyttet senere til Danmark og deretter til Stange i Hedmark, der hun var gift i andre ekteskap med generalmajor Knud Andreas Gyldenstierne Meyer. Hun var farmor til hoffsjef i Norge Fredrik Peter Leganger Næser og mormor til arméminister i Norge Adolph Frederik Munthe. Hun hadde med seg den svarte slaven og kammertjeneren Vilhelmine Caroline (vanlige navn på St. Croix) til Norge, hvor hun i folketellingen for Stange i 1801 er 29 år og «Fruens livegne Negerinde». Blant etterkommerne av Jemima er eier av Aftenposten Thrine Schibsted og forretningsmannen Tinius Nagell-Erichsen.

Datteren Maria Sally Høg Nissen (f. 1736 på St. Croix, d. 1804 samme sted) var gift med landsoverrettsdommer på St. Croix Georg Balthasar Friedrich Kjerulff.

Gregers Høeg Nissen var sønn av krigskommissær i Jylland Nicolai Nissen til Lerbæk og Rugballegaard (1664–1717) og Elisabeth Sophie Høeg (Banner) (1669–1739). Han var oppkalt etter morfaren Gregers Ulfstand Høeg, Vang Hovedgård, og fornavnet var oppkalt fra familien Ulfstand. Boet etter faren viste seg å være konkurs da han døde, godset gikk ut av familiens eie og barna måtte finne nye muligheter.

Referanser
----------

1. ↑  Jon Røyne Kyllingstad, «Fruens livegne Negerinde», i Gammalt frå Stange og Romedal, Stange Historielags årbok, 2008

Litteratur
----------

* Eigil Gottlieb, Slægten Nissen: *Efterkommere af Nicolaus Nissen til Lerbæk og Rugballegaard*, 1937
* Harald Nissen og Gunnar Brun Nissen, *Slekten Nissen fra Bov sogn i Sønderjylland*, Trondheim, 1978


|  |  |  |
| --- | --- | --- |
| Forgjenger:**Friderich Moth (guvernør)** | **Guvernør (styrer *ad interim*) på St. Croix**(1736–1744) | Etterfølger:**Paul Lindemark (styrer *ad interim*)** |

Portal: Danmark
Jordbruksområde på Kosovosletta.
Kosovo og Metohija, de to historiske regionene i dagens Kosovo
Relieffkart over Republikken Kosovo/Den autonome provinsen Kosovo og Metohija
**Kosovo** er en historisk og geografisk region på Balkanhalvøya. I henhold til den administrativ-territoriale inndelingen av Serbia utgjør regionen den østlige delen av Den autonome provinsen Kosovo og Metohija. *De facto* er området kontrollert av den delvis anerkjente Republikken Kosovo.

Regionen er først og fremst kjent for slaget ved Kosovosletta, som fant sted 15. juni 1389 på Kosovo polje, omtrent 5 kilometer nordvest for Priština.

Geografi
--------

Regionen dekker 125 kilometer fra fjellområdene Kopaonik i nord til Skopska Crna Gora i sør, og 80 kilometer fra åsene i Drenica og Crnoljeva i vest til Goljak i øst. Kosovo deles i tre hovedområder: 

* Kosovo Pomoravlje (albansk: *Anamorava*); dalen omkring elva Binačka Morava i sørøst.
* Kosovo polje (albansk: *Fusha e Kosovës*); slettelandet omkring elva Sitnica sentralt i regionen.
* Labsletten (albansk: *Fusha e Llapit*); Kosovo poljes nordøstlige forlengelse omkring elva Lab (albansk: *Llap*).

Eksterne lenker
---------------

* (en) Kosovo – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | HDS **·** NKC **·** MusicBrainz
 |
| Medaljeoversikt |
| --- |
| Konkurrerte for Skottlands flagg Skottland |
| Rullestolcurling Rullestolcurling |
| VM i rullestolcurling |
| Sølv | 2011 Praha |  Toer |

**Gregor Ewan** (født 28. juni 1971 i Dundee) er en skotsk rullestolcurlingspiller. Han begynte med rullestolcurling i desember 2008, og debuterte internasjonalt i 2009.

Karriere som rullestolcurlingspiller
------------------------------------

Ewan spilte toer ved VM i rullestolcurling 2011, der Skottland fikk 2.-plass etter finaletap 3-7 for Canada. Aileen Neilson var skip for Skottland. Han var også toer ved VM i rullestolcurling 2012, men her endte Skottland på 8.-plass i round robin, og gikk ikke videre til sluttspillet. 

VM i rullestolcurling 2013 i Sotsji i Russland kom det skotske laget på 6.-plass.

Han er tatt ut som tree for det britiske laget som stiller ved Paralympiske vinterleker 2014.

Referanser
----------

Eksterne lenker
---------------

* (en) Gregor Ewan – Paralympic.org Rediger på Wikidata

* (en) Gregor Ewan – World Curling Tour Rediger på Wikidata

* (en) Gregor Ewan – World Curling Federation Rediger på Wikidata
* British Paralympic Association - Gregor Ewan Arkivert 11. februar 2014 hos Wayback Machine.
Portal: Alternativ behandling

**Brian Clement** er en amerikansk naturopat som er mest kjent som leder av den alternative klinikken Hippocrates Health Institute i Florida.

Clement har en Ph. D. i ernæring fra University of Sciences, Arts and Technology. Dette universitet er registrert i mikrostaten Montserrat i Karibia, og regnes for å være en vitnemålsfabrikk. Delstatsmyndighetene i Florida har benektet at han har rett til å praktisere som lege, og ga ham i 2015 pålegg om å stanse alle medisinsk behandling.

Hippocrates Health Institute
I 1975 ble Clement ansatt ved Hippocrates Health Institute (HHI), og ble i 1980 leder av for klinikken som i hovedsak tilbyr alternativ behandling. En rekke søksmål har blitt rettet mot klinikken etter at kreftpasienter har blitt tatt av konvensjonell behandling til fordel for blant annet laserterapi, kosttilskudd og massasje. Clement har hevdet at hans klinikk har høyest suksess når det gjelder å helbrede irreversibel kreft. I 2015 døde en 11 år gammel jente av leukemi etter hun hadde nektet konvensjonell behandling med cellegift til fordel for alternativ behandling ved HHI. En rekke norske pasienter har også vært til behandling på HHI, blant disse Mille-Marie Treschow. Mange av pasientene har blitt formidlet av den norske alternativ-legen Christian Daling. Behandlingsoppholdene kan være svært kostbare.

Brian Clement er en forkjemper for trenddietten *raw food*, og han hevder at mat som er kokt eller stekt gjør oss syke.

I 1978 arbeidet Clement et år ved den danske alternative kreftklinikken Humlegaarden.

I juni 2016 hadde Clement booket et foredrag i Sverige, men etter sterke protester mot arrangørstedet ABF Stockholm ble arrangementet avlyst.

Clement er gift med Anna Maria Gahns-Clement som opprinnelig er fra Sverige.

Referanser
----------

1. ↑  Finally, the State of Florida acts against Brian Clement and the Hippocrates Health Institute ScienceBlogs
2. ↑  Brian Clement, Hippocrates Health Institute head, ordered to stop practising medicine CBC News
3. ↑  Florida spa that treated First Nations girls with cancer faces lawsuits from ex-staff CBC News
4. ↑  Contradicting cancer claims from Hippocrates Health Institute director Arkivert 7. januar 2016 hos Wayback Machine. WPTV
5. ↑  Makayla Sault, girl who refused chemo for leukemia, dies CBC News
6. 1 2 3 4  Den grønne veien til frelse Aftenposten
7. ↑  DN-artikkel får kritikk: Mille-Marie Treschow hevder klinikk kurerer kreft Østlands-Posten
8. ↑  Dette møter dødssyke kreftpasienter på alternativmarkedet VG
9. ↑  Slakter «useriøs» Dagens Næringsliv-artikkel Dagbladet
10. ↑  Brian Clement Ph.D. L.N. Arkivert 14. april 2016 hos Wayback Machine. Hippocrates Health Institute
11. ↑  Bluffanklagad hälsoföreläsare stoppas Dagens Nyheter
**Føn** eller **føhn** er en spesielt varm, tørr vind som kommer ned fra en fjellkjede. Den oppstår når fuktig luft presses opp langs fjellkjeden, avgir det meste av fuktigheten som orografisk nedbør og kommer ned igjen på lesiden som tørr og relativt varm luft. Luft som har gjennomgått en slik prosess kan være 5 til 10 °C varmere.

Stigningen i temperatur oppstår både fordi fuktigheten i lufta som kondenseres til regn avgir varme til lufta, og fordi luft som beveger seg nedover blir varmere med økende trykk og tetthet.

Som tommelfingerregel synker temperaturen i fuktig luft med 0,5 °C pr. 100 meter stigning, mens tilsvarende for tørr luft er 1,0 °C (adiabatiske temperaturendringer). Dermed blir luften på lesiden varmere enn på nedbørsiden. Føneffekten er kraftigere jo høyere fjellkjeden er.

Norge
-----

I Norge oppstår fønvind på Østlandet når nordvestlige eller vestlige vinder strømmer mot Sør-Norge, og nedbøren faller vest for vannskillet. Østlandet ligger i regnskyggen og fønvind oppstår. På Vestlandet oppstår fønvind i forbindelse med østlige eller sørøstlige vinder. Da kan det regne østafjells mens det er vindfullt, varmt og solrikt i vest. På steder som Sunndalsøra og Tafjord kan en da oppleve sommertemperaturer midtvinters. Værstasjonene i Tafjord og på Sunndalsøra har norske temperaturekorder for november, desember, januar og februar, og disse rekordene blir ofte satt i forbindelse med fønvind. I Nord-Norge kan fønvind oppstå ved Lyngsalpene eller ved grensefjellene mot Sverige.

Referanser
----------

1. 1 2  Lysvold, Susanne Skjåstad (29. august 2012). «Derfor er vinden så varm». *NRK*. Besøkt 20. februar 2022.
2. ↑  Adiabatiske prosesser. UiO Instituttet for biovitenskap. Besøkt 3. juli 2020.
3. ↑  Mamen, Jostein (2008): Dypdykk i klimadatabasen. Rekorder og kuriositeter fra Meteorologisk institutts klimaarkiv. *Naturen*, nr 6, 2008.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GND **·** LCCN **·** BNF **·** BNF (data) **·** HDS
 |
***Født i feil kropp*** er en norsk dokumentarserie som hadde premiere på TV 2 i 2014. Serien handler om et knippe unge og eldre personers forhold til sin egen kjønnsidentitet og er regissert av Petter Vennerød.

Serien vant i Gullruten 2015 i klassen «beste dokumentar».

Premieren ble sett av 638 000, noe som gav en markedandel på over 41 %.

I 2017 hadde sesong to av serien premiere.

Om dokumentaren
---------------

Noen barn og unge opplever temaet kjønnsidentitet som sårt og vanskelig. Noen opplever å bli født med feil genitalier, også kjent som å være «født i feil kropp.»

I første sesong av serien blir seerne kjent med 14 deltagere i ulike aldre som forteller om sin reise gjennom en lang kjønnsbekreftelsesprosess. Deltakerne har blitt filmet i et helt år og viser seerne hverdagen sin, med utfordringer de møter og skal gjennom. Serien viser hva det innebærer å ha kjønnsinkongruens, serien beskriver det som å være «født i feil kropp». Den yngste i dokumentaren var åtte og den eldste sytti år gammel under innspillingen.

I den andre sesongen får seerne følge både noen av deltakerne fra sesong én og noen nye deltakere.

Deltagere i sesong 1
--------------------

* André Tallås
* Emma Ellingsen
* Lise Marie Oppedal
* Kim André Holst
* Anna Thulin-Myge
* Mats Nilsen
* Ante Bjelland
* Christine Karlsen
* Leo Behrens (Tidligere Michael Behrens)
* Mikkel Chenfei Fosshaug
* Alvine Barbo
* Marwin Christoffer Stustad
* Ida Mellesdal

Kritikk
-------

Dokumentaren har mottatt noe kritikk, blant annet fra Skeiv Ungdom. Kritikken gikk ut på at serien ikke fikk belyst alle problemstillingene som personer innenfor spekteret opplever, mangfoldet eller tematikken som helhet. Bruken av begrepene «født i feil kropp» og «kjønnskifte» ble også kritisert, fordi det ikke ble opplyst at mange innenfor spekteret ikke betegner seg som født i feil kropp, eller ønsker å gå gjennom kjønnsbekreftende behandling. Dokumentaren ble kritisert for hvordan de viste de portrettertes forhold til kjønnsroller, hvor kun tradisjonelle kjønnsroller ble fremstilt. Skeiv ungdom ønsket at transpersoner og kjønnsinkongruens skulle være inkludert i serien. Dokumentarserien mottok også noe kritikk for at den ikke tok for seg hvordan behandlingen som Nasjonal behandlingstjeneste for kjønnsinkongruens (NBTK) tilbyr, fungerer i praksis.

Priser
------

* Beste dokumentarserie i Gullruten 2015

Referanser
----------

1. ↑  «Sterke saker». *Dagbladet.no*. 18.8.2014. Besøkt 11. november 2016.
2. ↑  «Knallsterk start på premiereuka for TV 2». *TV 2*. Besøkt 11. november 2016.
3. ↑  «Husker du Født i feil kropp-Emma? Nå vil hun bli modell». *TV 2* **(norsk)**. Besøkt 16. februar 2017.
4. ↑  «Premiere 15. februar!». *Merkur Film AS* **(engelsk)**. Besøkt 16. februar 2017.
5. ↑  Nordseth, Pål (31. august 2014). «Skeiv ungdom-rådgiver slakter «Født i feil kropp»». *Dagbladet.no* **(norsk)**. Besøkt 25. juni 2019.

Eksterne lenker
---------------

* (en) *Født i feil kropp* på Internet Movie Database Rediger på Wikidata
**Julie Cooper-Nichol**, spilt av Melinda Clarke, er en fiktiv person i tv-serien The O.C. skapt av Josh Schwartz.

Livet før sesong 1
------------------

Julie ble født i Riverside, og drømte alltid om å leve det gode liv. Hun forlot eks-kjæresten Lance Baldwin for Jimmy Cooper, og startet et nytt liv i Newport Beach. Siden hun er 18 år og gravid med datteren Marissa Cooper, gjorde Jimmy henne til en ærbar kvinne ved å gifte seg med henne.

Sesong 1
--------

Når Jimmy blir tatt i å stjele penger fra sine klienters fond, skilte Julie seg fra ham, under påskuddet av at hun og døtrene fortjente bedre. Hun begynte å gå ut med Caleb Nichol, Newports rikeste mann, før han får datteren, Kirsten Cohen, til å dumpe henne for ham, og hun har et lidenskapelig forhold til hennes datters eks-kjæreste, Luke Ward. Hun ender imidlertid opp med å gifte seg med Caleb, knuser Lukes hjerte, og blir Newports mektigste kvinne.

Sesong 2
--------

Da hennes mann gir henne stillingen som direktør i The Newport Group, prøver hun å gi firmaet et nytt image ved å lansere et nytt blad, *Newport Living*.

| * v
* d
* r
The O.C. |
| --- |
| Hovedroller | Ryan Atwood **·** Sandy Cohen **·** Kirsten Cohen **·** Seth Cohen **·** Jimmy Cooper **·** Julie Cooper **·** Marissa Cooper **·** Kaitlin Cooper **·** Caleb Nichol **·** Summer Roberts **·** Taylor Townsend **·** Luke Ward |
| Biroller | Dawn Atwood **·** Frank Atwood **·** Trey Atwood **·** Taryn Baker **·** Lance Baldwin **·** Rebecca Bloom **·** Carter Buckley **·** Gordon Bullit **·** Melinda Clarke  **·** Sophie Cohen **·** Theresa Diaz **·** Holly Fischer **·** Lindsay Gardner **·** Johnny Harper **·** Alex Kelly **·** Charlotte Morgan **·** Hailey Nichol **·** Neil Roberts **·** Anna Stern **·** Zach Stevens **·** Veronica Townsend **·** Oliver Trask **·** Kevin Volchok |
| Steder | Newport Beach **·** Orange County **·** Chino **·** Berkeley |
| Annet | Atomic County **·** Chrismukkah |
| Skapere | Josh Schwartz **·** McG **·** Stephanie Savage **·** Allan Heinberg |
| Episoder **·** Sanger **·** Kategori |
Foto av demningen.
**Srisailam-demningen** er en demning ved den hellige byen Srisailam i distriktet Kurnool innen delstaten Andhra Pradesh i det sørøstlige India, 232 km sør for Hyderabad. Denne RCC betong-gravitasjonsdammens lengde er 512 meter og høyden 241 meter, og elven som demmes opp er Krishna. 

Produksjonsanlegget for elektrisk kraft har installert vannkraftverk både på venstre- og høyrebredden av elva. Effekten installert er henholdsvis 900 MW og 770 MW, med total produksjonskapasitet på 1 670 MW, som gjør dette til Indias fjerde kraftigste vannkraftverk. Anlegget sørger også for flomkontroll, irrigasjon og vannforsyning.

Se også
-------

* Liste over verdens største vannkraftverk

Eksterne lenker
---------------

* An Energy Overview of India – Department of Energy, USA.
* MD&A database over RCC betongdemninger, India - besøkt 8. januar 2012.


| * v
* d
* r
Demninger i Krishna |
| --- |
| Dhom **·** Hippagiri **·** Almatti **·** Narayanpur **·** Jurala **·** Srisailam **·** Nagarjunasagar **·** Nagarjunasagar 2 **·** Pulichinthala **·** Prakasam | Indias flagg |
**Anastasia Markovich** er en ukrainsk maler. Hun ble født 23. oktober 1979 i Brichany, Den moldaviske sosialistiske sovjetrepublikk (Republikken Moldova). Hele familiene hennes arbeider innen billedkunst, faren Viktor Markovich er maler, moren Irena Markovich designer og den yngre broren Yuri Markovich er maler.

Markovich bor og jobber i Tsjernivtsi sør-vest i Ukraina hvor hun vokste opp. I Tsjernivtsi er det et rikt kunstnermiljø med malere, arkitektur, litteratur og poesi, i tillegg er det også et miljø for musikk, dans og teater.

Markovich er kjent for flere utstillinger i og utenfor Ukraina og publikasjoner i flere kunstmagasiner og kunstboken "Світ Левкасу" ("The World of Levkas").

Flere av hennes malerier er å få kjøpt som plakater og puslespill.

* Traveller (2006)Traveller (2006)
* The Past (2006)The Past (2006)
* Through the Centuries (2006)Through the Centuries (2006)
* The Butterfly Effect (2008)The Butterfly Effect (2008)
* Mask (2008)Mask (2008)
* Balls of World (2008)Balls of World (2008)

Referanser
----------

1. 1 2 3  «Anastasiya Markovich: Ukrainian artist (1979-) | Biography, Facts, Information, Career, Wiki, Life». *peoplepill.com*. Besøkt 11. januar 2023.
2. 1 2  «Chernivtsi».
| Medaljeoversikt |
| --- |
| Konkurrerte for Slovenias flagg Slovenia |
|  i skihopping: |
| Skihopping Junior-VM |
| Gull | Park City 2017 | Mikslag |
| Gull | Park City 2017 | Lagkonkurranse |

**Žiga Jelar** (født 22. oktober 1997) er en slovensk skihopper som representerer SK Triglav Kranj.

Karriere
--------

Jelar debuterte i verdenscupen i skihopping den 23. februar 2016 i Kuopio under 2015/16-sesongen, men kvalifiserte seg ikke til finaleomgangen og endte på en 43.-plass.

Han ble dobbelt juniorverdensmester under Junior-VM på ski 2017 i Park City, der han etter en 6.-plass individuelt tok gull med det slovenske herrelaget, bestående av Tilen Bartol, Aljaž Osterc og Bor Pavlovčič, og avsluttet mesterskapet med et nytt gull på mikslag med Nika Križnar, Bartol og Ema Klinec.

Jelar ble tatt ut i den slovenske troppen til Ski-VM 2019 i Seefeld, der han endte på 23.-plass i stor bakke og dagen etter fikk en 6.-plass med herrelaget i samme bakke.

Referanser
----------

Eksterne lenker
---------------

* (en) Žiga Jelar – FIS (kombinert) Rediger på Wikidata

* (en) Žiga Jelar – FIS (skihopping) Rediger på Wikidata

* (pl) Žiga Jelar – skijumping.pl Rediger på Wikidata
**Bjørn-Ove Fimland** (født 1957) er en norsk fysiker og professor ved NTNU i Trondheim, kjent for sitt arbeide med nanomaterialer.

Han vokste opp på Myking i Lindås, og flyttet som nittenåring til Trondheim for å studere ved NTNU. Siden 2000 har han vært professor samme sted, ved Institutt for Elektronikk og Telekommunikasjon. Der har han vært sentral i forskning på nanoledere sammen med blant andre professor Helge Weman (født 1960). I 2012 etablerte de to firmaet *CrayoNano AS* i samarbeid med NTNU sitt *Technology Transfer Office*. De hadde nemlig to år tidligere klart å få nanotråder (halvledere) til å vokse på materialet grafén, og med dette kan man lage bøyelig elektronikk.

Referanser
----------

1. ↑  Jobbeside ved NTNU
2. ↑  Irene Jenssen, *Revolusjonerande teknologi* i den 19. desember 2013.
3. ↑  Dette ifølge Forskningsrådets artikkel *En planlagt tilfeldighet* av Bård Amundsen i *Bladet Forskning* fra juni 2013.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |
***Anathesis*** er en slekt av biller som hører til familien smellere (Elateridae).

Utseende
--------

En middelsstor (ca. 15 millimeter), avlang, mørkbrunlig smeller, tett kledt med korte, fine, nedliggende lyse hår. Antennene er litt sagtakkede, omtrent så lange som hode + pronotum. Pronotum er firkantet sett ovenfra, litt lengre enn bredt, bakhjørnene rett tilbaketrukne. Dekkvingene er nesten jevnbrede med fine punktstriper.

Levevis
-------

Smellernes larver lever i jorda eller i død ved. Hva de spiser kan variere – noen arter synes å være hovedsakelig planteetere, og enkelte kan være brysomme skadedyr, andre er rovdyr. Mange arter bruker flere år på larveutviklingen. De voksne billene flyr godt og treffes ofte flygende, på blomster eller i vegetasjonen.

Utbredelse
----------

Arten forekommer i Thailand.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien smellere, Elateroidea
			* Familien smellere, Elateridae
				+ Underfamilien skjellsmellere, Agrypninae Candéze, 1857 – store, brede, skjellkledte arter
					- Slekten ***Anathesis*** Candéze, 1865
						* *Anathesis laconoides* Candèze, 1865

Eksterne lenker
---------------

* Bilde av *Anathesis laconoides*
* (en) *Anathesis* i Encyclopedia of Life Rediger på Wikidata

* (en) *Anathesis* i Global Biodiversity Information Facility Rediger på Wikidata
**ERCP** står for «Endoskopisk retrograd kolangiopankreatikografi». Det er en undersøkelse der en forsøker å synliggjøre galleveiene, galleblæren og bukspyttgangen. Målet er å oppdage om det kan være passasjehinder i galleveiene. For dette formålet bruker en et kontrastmiddel. 

Indikasjon på at denne undersøkelsen er nødvendig er hvis pasienten er ikterisk. Det trenger ikke å bety at det er passasjehinder i galleveiene, men det kan være et tegn på det. 

Passasjehinderet kan enten være en stein eller en svulst i gallegangen. 

Pasienten blir først lokalbedøvd i svelget før et fiberendoskop føres ned til duodenum. Der vil en lokalisere galleveien og føre en sonde opp i denne. I galleveien blir kontrastmidlet injisert. 

Når det er gjort, kan legen se via røntgen om det er passasjehinder i gallegangen. Legen kan også fjerne gallesteiner via endoskopet og gjøre åpningen større (papillotomi) ev. legge inn en kunstig "tunnel" (stent) der gallen kan renne forbi det eventuelle passasjehinderet. 

Hele undersøkelsen tar ca. 30 minutter. Hvis det er nødvendig med inngrep som papillotomi, innsetting av stent eller fjerning av gallestein, kan det ta lengre tid.

Ting å huske på for pasienten
-----------------------------

Før
* ERCP kan være en slitsom og ubehagelig undersøkelse. Spesielt hvis undersøkelsen varer lenge.
* Kan ikke spise eller drikke noe fra midnatt før undersøkelsen.
* Du får smertestillende og beroligende medikamenter i forkant.

Etter
* Være forberedt på at en blir litt kvalm og har litt smerter etter undersøkelsen.
* Hvis legen har utført papillotomi (utvida gallegangen), vil sykepleierne observere deg for eventuelle komplikasjoner i tilknytning til dette.

Sykepleierens oppgaver
----------------------

* Passe på at pasienten faster til rett tid.
* Informere om at undersøkelsen kan være ubehagelig, men at en vil få beroligende og smertestillende medisiner i forkant.
* Opptrer rolig slik at pasienten ikke blir mer oppjaget enn nødvendig.

|  |  |
| --- | --- |
| Oppslagsverk/autoritetsdata | NKC
 |
**Bjørn Amund Øverseth** (født 2. oktober 1975) er en norsk tidligere fotballspiller.

Storvokst og talentfull målvakt som spilte to kamper i Tippeligaen for Lyn i 1993. 

Som 17-åring debuterte han på Lyns A-lag i en bortekamp i Tippeligaen mot Bodø/Glimt. På stillingen 0-3 ble Øverseth byttet inn i pausen for Einar Rossbach. Kampen endte med tap 0-8. Om lag to måneder senere var Øverseth i startoppstillingen i en hjemmekamp mot HamKam som endte med tap 0-6.
Sesongen etter spilte Øverseth ingen A-kamper for Lyn, men var del av Lyns juniorlag som vant Junior-NM og Norway Cups eliteklasse, og ble beste norske lag i JET-turneringen. 1995-sesongen var han utlånt til Lørenskog.

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1993 | Lyn | Norges flagg | 1
  | Eliteserien | 2
  | 0
  |
| 1994 | Lyn
  | Norges flagg | 2
  | 1. divisjon | 0
  | 0
  |
| 1995
  | Lørenskog | Norges flagg | 3
  | 2. divisjon |  |  |

Referanser
----------

1. ↑  Biografi hos Lyn
2. ↑  Kaj T. Pedersen (27. april 1995). «Lyn satser nytt - igjen». *Aftenposten*. s. 12.

Eksterne lenker
---------------

* *Artikkelen har ingen egenskaper for sportsdatabaser i Wikidata*
**Mina Bai** (født 1968 i Teheran) er en iranskfødt, norsk forfatter.

Bai kom til Norge som flyktning i 1992, bodde en stund i Nord-Norge og senere flyttet hun til Oslo, der hun en periode var bosatt på Tøyen. Hun utdannet seg ingeniør med informatikkfag ved Universitetet i Oslo.

Bai begynte å skrive på norsk rundt 2006, og debuterte som forfatter i 2009 med romanen *Djeveljente*. I sine romaner benytter hun erfaringene fra sitt eget liv som iransk kvinne i Iran og senere som innvandrerkvinne i Norge. I sitt forfatterskap er hun opptatt av kvinnefrigjøring fra kulturell, religiøs, tradisjonell tyranni og identitet og tilhørighet.

Bibliografi
-----------

* *Djeveljente*, Oktober forlag (2009)
* *Skam*, Juritzen forlag (2014)

Referanser
----------

1. ↑   BIBSYS, NORAF-ID 9038200, besøkt 9. oktober 2017[Hentet fra Wikidata]
2. ↑  «Presentasjon på Juritzen forlags nettsider». Arkivert fra originalen 15. mars 2014. Besøkt 15. mars 2014.
3. ↑  «Skriver om innvandrerkvinners skam», *Dagsavisen* 21. januar 2014 Arkivert 15. mars 2014 hos Wayback Machine.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** SUDOC
 |
«***Skörderflickan***» er et svensk skillingstrykk som finnes i så å si alle svenske visebøker. Forfatteren heter C.D af Virsén. Skillingsvisen er også godt kjent i Norge, og forekommer av og til under tittelen «Hun vokste i hytten ved susende skog».

Teksten
-------

**1.**Hon väkste i torpet vid susande skog,  

vad liljorna drömde det visste hon nog,  

hon visste vad fåglen i lunderna kvad,  

och jämt var hon glitrande glad.  

  

**2.**Hur åren de gingo, en fästmann hon fick,  

han lyste så stolt i sitt krigerske skick.  

Hon tog honom gärna hon drödje ej alls  

att leende famna hans hals.  

  

**3.**De skulle ha gift sig, men freden tok slut  

mot kejsarn i Ryssland drog konungen ut,  

med Gustaf den tredje drog gossen avsted  

men än var hon sorgfri och glad.  

  

**4.**En dag när på åkern hon skylarna band  

så kom det ett bud ifrån främmade land,  

bäst visan om Fingal bland tärnorna ljöd,  

man sade at gossen var död.  

  

**5.**Hon sto där så röd bland de vaggande ax  

hur dog han, hon frågte så darrande strax.  

Han värjde sig manligt bland kulornas bad,  

då blev hon så sorgfri och glad.  

  

**6.**O redan bland skylar på grönskande äng,  

i flickor, hon sade, min brudliga säng,  

hur skönt att få somna med rågen i frid,  

i skördarnas gyllene tid.  

  

**7.**Hon lade sig neder och somnade godt  

på bädden hon bars inn i stugan så brått.  

Hon log inn i döden, man viskade rörd  

att aldrig sågs vackrare skörd.  

  

**8.**Och tärnorna sjöng på den älskades grav  

o slumra, vi höllo så hjärtligt dig av.  

Du band på din kärve din visa du kvad  

och jämt var du glitrande glad.

Kilder
------

* De gamle visene 5 med Alf Prøysen, Forlaget For Alle, Oslo 1983
**NSU Prinz** var en bilmodell fra den tyske bilprodusenten NSU, som ble produsert fra 1957 til 1973.

Første generasjon Prinz var tilgjengelig som sedan med en rett taklinje og plass til fire personer. En tosylindret motor var plassert bakerst, hvor den drev bakhjulene via en usynkronisert girkasse.

Sport Prinz
-----------

I 1958 ble coupémodellen *Sport Prinz* tilgjengelig. Den ble designet av Franco Scaglione hos italienske Bertone, og de første 250 karosseriene ble bygget der. De øvrige karosseriene ble bygget av Drautz i Neckarsulm, og totalt 20 831 eksemplarer av Sport Prinz ble bygget mellom 1959 og 1967.

Prinz 4
-------

NSU Prinz 4 erstattet den opprinnelige Prinz i 1961. Prinz 4 hadde et nytt karosseri, svært likt Chevrolet Corvair, men adskillig mindre. Bilen var utstyrt med en tosylindret luftkjølt motor montert bakerst.

Inspirasjonskilde til andre modeller
------------------------------------

I 1967 lanserte den sovjetiske bilprodusenten ZAZ en bil som var nesten identisk med NSU Prinz – ZAZ-966. Denne var utstyrt med en luftkjølt 0,9-liters V4-motor med en effekt på 30 hk.

Under lisens fra NSU ble Prinz også produsert i Sarajevo og Argentina.

Eksterne lenker
---------------

* (en) NSU Prinz – kategori av bilder, video eller lyd på Commons Rediger på Wikidata
**Bente-Marie Ihlen** (født 1952) er en norsk psykolog og forsker med rusbruk og narrativ psykologi som spesialområde. Hun driver egen praksis sammen med sin søster Heidi Ihlen og har utgitt tre bøker innen sitt fagfelt.

Utdanning og karriere
---------------------

Ihlen tok hovedfag i psykologi i 1983 ved Universitetet i Oslo og en doktorgrad om rus og graviditet i 1995 ved samme universitet. Avhandlingen hadde tittelen *Graviditet og rusmiddelbruk: en prospektiv studie av alkohol, tobakk, neonatale effekter: holdnings- og konsumendringer fra 1985 til 1990.*

Hun arbeidet mye med rusproblematikk tidligere i yrkeskarrieren. Senere har hun vært opptatt av kommunikasjon og gruppebygging og har hatt et omfattende samarbeid rundt disse temaene med sin søster, Heidi Ihlen, som også er psykolog. Hun tok videreutdanning i narrativ psykologi og via denne utviklet hun en større interesse for kognitiv tenkning. Hun har vært privatpraktiserende siden hun i 1992 etablerte Parkveien psykologisenter, sammen med sin søster og psykolog Marit Mogstad. Senere etablerte de to søstrene Ihlen-psykologene i Sandvika. Både hun og søsteren har vært brukt som motivasjonsrådgivere av toppidrettsutøvere, næringslivsledere og organisasjonsledere. Blant annet så har skøyteløper Johann Olav Koss jobbet med teoriene deres i praksis – blant annet på skøytebanen.

Bøker
-----

Ihlen har utgitt bøkene *Effekt, falske smil og ekte ørefiker: en bok om kommunikasjon og teambygging* (1997) (sammen med Heidi Ihlen og Johann Olav Koss), *På seg selv kjenner man ingen andre: om kommunikasjon og teambygging* (2003) (sammen med Heidi Ihlen) og *Ubehag: Om hvordan vanskelige følelser kan gi gode relasjoner* (2014) (Sammen med Heidi Ihlen).

Referanser
----------

1. ↑   Budstikka, utgitt 6. november 2012, besøkt 14. juli 2021, «Jubilanter 60 år»[Hentet fra Wikidata]
2. ↑   Nordlandsposten, side(r) 40, urn.nb.no, utgitt 29. august 1995, besøkt 14. juli 2021[Hentet fra Wikidata]
3. ↑   Dagbladet, utgitt 6. desember 1997, besøkt 14. juli 2021[Hentet fra Wikidata]
4. 1 2 3   LinkedIn, no.linkedin.com, besøkt 14. juli 2021[Hentet fra Wikidata]
5. ↑  «Nordlandsposten 1995.08.29». Norge;Nordland;;Bodø;;;;. s. 40.
6. ↑  «SAMBOK post 1593870848». *nabo.nb.no*. Besøkt 14. juli 2021.
7. ↑  «Nordlands Framtid 1995.12.02». Norge;Nordland;;Bodø;;;;. s. 4 og 5.
8. 1 2  «Ihlenpsykologene». *Velkommen til Ihlenpsykologene*. Besøkt 14. juli 2021.
9. ↑  «Ubehag». *Cappelendamm* **(norsk)**. 2014. Besøkt 14. juli 2021.

Eksterne lenker
---------------

* Nettside – Ihlenpsykologene

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Merete Thomassen** (født 1966) er en norsk teolog, forsker og luthersk prest i den norske kirke. Hun er ansatt som førsteamanuensis i liturgikk ved Det teologiske fakultet, UiO.

Thomassen ble cand.theol. ved Det praktisk-teologiske seminar, UiO i 1993. I 2008 tok hun doktorgrad om norske gudstjenester med inkluderende liturgisk språk. Avhandlingen hadde tittelen *Kjønnsinkluderende liturgisk språk. En analyse av norske gudstjenester under Det økumeniske tiåret 1988-1998**.***

Hun startet yrkeskarrieren i 1994 som kapellan og sykehjemsprest i Oslo bispedømme og ble ordinert prest i 1995. I 2000 ble hun doktorgradstipendiat og fakultetsprest ved Det praktisk-teologiske seminar ved UiO. I 2005 ble hun ansatt som fakultetsprest og universitetslektor ved Det teologiske fakultet, UiO. I 2009 ble hun førstelektor ved Det praktisk-teologiske seminar og i 2014 ble hun førsteamanuensis i liturgikk ved Det teologiske fakultet, UiO.

Thomassen har forsket og forelest innen kristen-religiøse områder som gudstjeneste, tro, bønnespråk og liturgisk språk, inkluderende språk, feministteologi, kjønn og kirke.

Hun har vært redaktør av *Nytt norsk kirkeblad*. Hun er medlem av Norsk kvinnelig teologforening.

Referanser
----------

1. 1 2 3 4   Den norske kirke, kirken.no, type referanse curriculum vitae, besøkt 22. juli 2021[Hentet fra Wikidata]
2. ↑  «Merete Thomassen disputerer - Det teologiske fakultet». *www.tf.uio.no* **(norsk)**. Besøkt 28. mars 2018.
3. 1 2 3  «Merete Thomassen - Det teologiske fakultet». *www.tf.uio.no* **(norsk)**. Besøkt 22. juli 2021.

|  |  |
| --- | --- |
| Oppslagsverk/autoritetsdata | BIBSYS **·** VIAF
 |
**Mjøndalen Idrettsforening i europeisk fotball** inneholder samtlige resultater som Mjøndalen IF har oppnådd i UEFAs klubbturneringer. Den første gangen Mjøndalen IF kvalifiserte seg til en av UEFAs klubbturneringer var i 1969, etter å ha vunnet Norgesmesterskapet i fotball i 1968.

Resultater
----------

| Sesong | Turnering | Runde | Klubb | Hjemme | Borte | Sammenlagt |  |
| --- | --- | --- | --- | --- | --- | --- | --- |
| 1969–70 | Cupvinnercupen | Første runde | Flagget til Wales Cardiff City | 1–7 | 1–5 | 2–12 |  |
| 1977–78 | UEFA-cupen | Første runde | Flagget til Tyskland Bayern München | 0–8 | 0–4 | 0–12 |  |
| 1987–88 | UEFA-cupen | Første runde | Flagget til Tyskland Werder Bremen | 0–5 | 1–0 | 1–5 |  |
|

Statistikk
----------

### Forkortelser

* K = Kamper spilt
* V = Vunnet
* U = Uavgjort
* T = Tap
* + = Scorede mål
* − = Innslupne mål
* ± = Målforskjell
* Seier % = Seiersprosent

 


### Turnering-statistikk

Den følgende listen er en liste over de samlede resultatene fra Mjøndalen IFs kamper i de UEFA-turneringene den har deltatt i, så vel som den totale statistikken. Listen inneholder hvilken turnering, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 30. september 1987. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

| Turnering | K | V | U | T | + | − | ± | Seier % |
| --- | --- | --- | --- | --- | --- | --- | --- | --- |
| Cupvinnercupen | 2 | 0 | 0 | 2 | 2 | 12 | −10 | &00,00 |
| UEFA-cupen | 4 | 1 | 0 | 3 | 1 | 17 | −16 | 25,00 |
| Totalt | 6 | 1 | 0 | 5 | 3 | 29 | −26 | 16,67 |

### Motstandere

Den følgende listen viser statistikk mot motstandere som Mjøndalen IF har spilt kamper mot i UEFA-turneringer. Den viser hvilken klubb og dens nasjonalitet, antall kamper spilt (K), vunnet (V), uavgjort (U) og tap (T). Samt antall scorede mål (+), innslupne mål (−), målforskjellen (±) og seiersprosenten (Seier %). Statistikken inkluderer kvalifiseringskamper og er oppdatert til og med kampen spilt 30. september 1987. Statistikken inkluderer også mål scoret i ekstraomganger hvor det er aktuelt. I disse kampene, er også det oppgitte resultatet, resultat etter ekstraomganger.

| Land | Klubb |  K  |  V  |  U  |  T  |  +  |  −  |  ±  |  Seier %  |
| --- | --- | --- | --- | --- | --- | --- | --- | --- | --- |
| Tysklands flagg Tyskland | Bayern München | 2 | 0 | 0 | 2 | 0 | 12 | −12 | &00,00 |
| Werder Bremen | 2 | 1 | 0 | 1 | 1 | 5 | −4 | 50,00 |
| Totalt | 4 | 1 | 0 | 3 | 1 | 17 | −16 | 25,00 |
| Wales’ flagg Wales | Cardiff City | 2 | 0 | 0 | 2 | 2 | 12 | −10 | &00,00 |
| Totalt | 2 | 0 | 0 | 2 | 2 | 12 | −10 | 0,00 |
|  |
| **Totalt alle** | 6 | 1 | 0 | 5 | 3 | 29 | −26 | 16,67 |
|

Eksterne lenker
---------------

* Klubbens historie på miffotball.no
| Biafrakrigen |
| --- |
| Biafra i juni 1967 |
| 

|  |  |
| --- | --- |
| Dato | 6. juli 1967 - 15. januar 1970 |
| Sted | Nigeria |
| Resultat | Nigeriansk seier |

 |
| Stridende parter |
| Nigerias flagg NigeriaEgypts flagg Egypt*Støttet av:* Storbritannias flagg Storbritannia Sovjetunionens flagg Sovjetunionen USAs flagg USAAlgeries flagg AlgerieBulgarias flagg BulgariaSyrias flagg SyriaIsraels flagg Israel (1968) | Biafras flagg Biafra*Støttet av:*Frankrikes flagg FrankrikeIsraels flagg Israel (etter 1968)Portugals flagg PortugalRhodesias flagg RhodesiaSpanias flagg SpaniaSør-Afrikas flagg Sør-AfrikaTanzanias flagg Tanzania |
| Kommandanter og ledere |
| Nigerias flagg Yakubu GowonNigerias flagg Murtala MohammedNigerias flagg Benjamin AdekunleNigerias flagg Olusegun Obasanjo | Biafras flagg Odumegwu OjukwuBiafras flagg Philip Effiong |
| Tap |
| 200 000 sivile og militære | 1 000 000 sivile og militære |

**Biafrakrigen**, også kjent som **den nigerianske borgerkrigen**, som utspilte seg mellom 6. juli 1967 og 15. januar 1970 var en politisk konflikt utløst av en utbryterprovins i det sørøstlige hjørnet av Nigeria, som erklærte uavhengighet som Republikken Biafra. 

Krigen ble beryktet for den sultkatastrofen som oppsto i enkelte av de krigsrammede områdene, og påstander om folkemord begått mot ibostammene som hadde tilholdssted i disse områdene. I løpet av krigens varighet på to og et halvt år var det rundt 100 000 militære døde, mens det var mellom 500 000 og 2 millioner sivile i Biafra som døde av sult. I tillegg var de fryktelige erfaringene som Biafras minoriteter ble utsatt for og som i stor grad blitt oversett av biafrakrigens historiografi. De ble utsatt for en høy grad av forfølgelse, lemlestelse, urettferdighet, drap, psykologisk tortur og andre former for lidelser som ikke har blitt til det fulle undersøkt i den eksisterende litteraturen.

Organisasjonen Leger Uten Grenser ble etablert i 1971 i etterspillet etter krigen, av Bernard Kouchner og andre franske leger som hadde arbeidet i det beleirede Biafra.

Referanser
----------

1. ↑   «ICE Case Studies: The Biafran War» Arkivert 14. februar 2017 hos Wayback Machine. American University: ICE Case Studies. 1997.
2. ↑  Omaka, Arua Oko (våren 2014): *The Forgotten Victims: Ethnic Minorities in the Nigeria-Biafra War, 1967-1970* (PDF) i: *Journal of Retracing Africa*, **1** (1)

Litteratur
----------

* Vonnegut, Kurt (1979): «Biafra: A People Betrayed», *Wampeters, Foma and Granfalloons*
* Nødhjelp til Biafra 1967-1970, artikkel hos Norgeshistorie.no

Eksterne lenker
---------------

* Omipidan Teslim: «Real Accounts of The Nigerian Civil War (1967–1970)», *OldNaija*

|  |  |
| --- | --- |
| Oppslagsverk/autoritetsdata | LCCN **·** NKC **·** BBC Things
 |
Lozienes kuombokaseremoni.
**Lozi** (også **lotse** eller **rotse**) er et folk som lever for det meste i Zambia og tildels i Angola og Namibia. Det vandret på 1600-tallet med stammenavnet *aalui* sørover fra områder som senere er blitt i Kongo (Kinshasa) og bosatte seg først ved elven Kabompo, 300 kilometer nordøst for deres nåværende bosettingsområde.

Ved Kabonpo bor det fortsatt noen hundre av stammen, men på midten av 1800-tallet vandret noen av folket sørover til elven Zambezi, der de i 1864 underkastet seg makololoene og opprettet kongeriket Barotse. Det er ikke helt avklart om de til tider selv var underkastet makololoene.

Deres statlige organisasjon utviklet seg først etter året 1864. Den består av tre stender: Det kongelige hoffs kretser som hadde ansvarlig for ritene og for mottakelse av tributt; områdehøvdingene som virket som dommere og lokale tributtmestere; og offiserene som opprettholdt orden på de steder man hadde lagt under seg. Vedvarende konflikter bestod det kun med folk langs elven Kafue.

En mindre antall lozi bosatte seg også i det østlige Angola, i provinsene Moxico og Cuando Cubango. I Sørvestafrika (senere Namibia) innrettet Odendaalkommisjonen i 1972 etter forbilde fra den sørafrikanske apartheidpolitikken et Homeland for loziene, og det fikk i 1976 status som selvadministrerende. Det ble først gitt navnet East Caprivi; senere ble dette endret til *Lozi*. Da Namibia fikk statlig selvråderett i 1990 ble det avskaffet.

Loziene er overveiende kristne. Det utøves likevel i noen grad elementer av en tradisjonell religion, som kjenner en skapergud nedrykket fra Himmelen, *Nyambi*. Han viser seg som solen; hans hustru *Nailele* visere seg som månen. Rundt denne basis ble i sin tid deres kongerike utviklet.

Litteratur
----------

* Gerald L. Caplan: *The Elites of Barotseland 1878–1969: A Political History of Zambia’s Western Province*. C. Hurst & Co. London, 1970 ISBN 0-900966-38-6
* A. D. Jalla: *Litaba za Sicaba sa Malozi: History, Traditions and Legends of Barotseland*. Produced for the use of the Colonial Office, African No. 1179, Second Edition, 1921. (in Lozi)

Referanser
----------

1. ↑  José Redinha: *Etnias e Culturas de Angola*. Instituto de investigação científica (Angola). Luanda, 1975
2. ↑  SAIRR: *A Survey of Race Relations in South Africa 1974*. Johannesburg 1975. S. 419
3. ↑  SAIRR: *A Survey of Race Relations in South Africa 1976*. Johannesburg 1977. s. 466

Eksterne lenker
---------------

* (en) Lozi people – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** SUDOC
 |
Orkestergraven i New York State Theater.
En **orkestergrav** er området i et teater (vanligvis plassert i et senket område foran scenen) som musikere disponerer. Orkestere benyttes i former for teater som krever musikk (som opera og ballett) eller i tilfeller når scenemusikk er nødvendig. Dirigenten er vanligvis plassert i fronten av orkestergraven mot scenen.

Hvis tromme og andre slagverkinstrumenter benyttes, plasseres disse oftest i fronten av ytelsesområdet.

Orkestermusikkgrupper er plassert i auditoriet rett foran scenen. De er ofte mulige å senke for å holde musikerne ut av syne for publikum. I noen tilfeller, sitter hele eller deler av orkesteret på en mekanisk lift (heis) som kan heve gulvet til nivået av scenen. Ofte vil en orkestergrav bli utstyrt med et flyttbart rekkverk (pit cover) som gir sikkerhet ved å eliminere det bratte fallet fra scenen og øker også tilgjengeligheten til området ovenfor. I de fleste tilfeller er en slags gitter eller lyd port innebygd i fronten av orkestergraven, for publikum i de fremste radene for å høre musikken og samtidig beholde en vegg som skiller dem fra orkesteret.

|  |  |
| --- | --- |
| Oppslagsverk/autoritetsdata | Gyldendals Teaterleksikon **·** GND
 |
Tema fra *La fille aux cheveux de lin* Play hjelp•info.
***La fille aux cheveux de lin*** (*Piken med linhåret*) er en komposisjon av den franske komponisten Claude Debussy. Den er den åttende av komponistens Préludes, Book I (1909-1910). Stykket er 39 takter langt og varer omkring to og et halvt minutt. Det er et av Debussys mest innspilte stykker, både i sin originale versjon og i forskjellige arrangementer. Den er i tonearten Gess-dur.

Pianisten Walter Morse Rummel (1887-1953) urfremførte *La Fille aux cheveux de lin* 26. juli 1910 i Casino, Stockbridge, Massachusetts.

Det finnes ett tidligere upublisert stykke, skrevet av Debussy ca. 1882, med samme tittel. Stykket er dedisert til (den rødbrun hårete) sangerinnen Marie Blanche Vasnier som den mye yngre Debussy ønsket å lage sanger for inspirert av hennes stemme. Teksten er fra diktet *La fille aux cheveux de lin* nr. 4 av *Chansons écossaises* (skotske sanger) fra Charles Leconte de Lisles *Poemes antiques* (antikke dikt), utgitt av Alphonse Lemerre i Paris, 1874. Charles-Marie-René Leconte de Lisle (1818-1894) ledet den parnassiske skolen av poeter.

I 2016 gjorde den kanadiske duoen *The Bombadils* sin egen versjon av komposisjonen.

Referanser
----------

1. ↑  se TIMBRELL , CHARLES. ( 1992) CLAUDE DEBUSSY AND WALTER RUMMEL: CHRONICLE OF A FRIENDSHIP, WITH NEW CORRESPONDENCE Music and Letters 73 ( 3) , 399- 406, som bemerker "Programmet for denne offentlige konserten finnes arkivert i Stockbridge Library Associations historiske rom".

|  |  |
| --- | --- |
| Oppslagsverk/autoritetsdata | VIAF **·** LCCN **·** BNF **·** BNF (data)
 |
**Bi Sheng** (毕升, pinyin: *Bì Shēng*, W.-G.: *Pi Sheng*, født 990 i Kina, død 1051) var en kinesisk tøyhandler som oppfant trykkekunsten med bevegelige typer mellom 1041 og 1048. Dette var en av de store landevinninger under Song-dynastiet. Tegntypene laget han av brent leire. Wang Zhen forbedret teknikken med bruk av tretyper.

Til tross for at kineserne slik fikk et kraftig forsprang innen boktrykkerkunsten, var det først på 1800-tallet at trykking med bevegelige typer virkelig skjøt fart. Det skyldtes at selv om trykking på grunnlag av hele treplater krevde en enorm oppstablingsplass, forhindret de tusenvis av forskjellige kinesiske skrifttegn utviklingen av virkelig enkle og raske måter å sammenkoble småelementer til trykkplater med bevegelige typer.

Litteratur
----------

* Edda Bhattacharjee: «Bi Sheng und Gutenberg und die beweglichen Lettern», i: *Information – Wissenschaft & Praxis*, 2001, Bd. 52, No. 1, s. 37 – 40. DGI e.V. Frankfurt am Main, ISSN 1434-4653
* Joseph Needham: *Science and Civilisation in China*: Part 1, vol 5: Paper and Printing. Cambridge: Cambridge University Press

  


|  |  |
| --- | --- |
| Oppslagsverk/autoritetsdata | Encyclopædia Britannica
 |
**La folia** (spansk/portugisisk: også *folia*; fransk: *folies d'Espagne*; engelsk: *Follies of Spain*; italiensk: *Follia di Spagna*) er en melodisk-harmonisk satsmodell som fungerte som mal for mange variasjonsverk, spesielt i barokken.

Navnet
------

Det portugisiske *folia* og spanske *folía* betyr «støyende festivitas», «overmodig glede» o.l. På italiensk (*follia*), fransk (*folie*) og engelsk (*folly*) står ordet for «galskap», «vanvidd».

I tillegg til satsmodell er *folia* også en portugisisk dans fra 1500-tallet, en dikteform fra 1600-tallet og spanske og portugisiske sanger fra 1600-tallet. Det er ikke klart om disse betydningen av ordet har noen sammenheng med satsmodellen.

Litteratur
----------

* Francisco Salinas: *De musica.* Bärenreiter, Kassel 1968 (ettertrykk av utgaven *Salmanticae* 1577)
* Timo Jouko Herrmann: *Eine klingende Instrumentationslehre - Antonio Salieris „26 Variationen über La Follia di Spagna".* Hochschule für Musik und Darstellende Kunst, Mannheim 2003/04 (diplomarbeid)
* Richard Hudson: *The Folia, the Saraband, the Passacaglia, and the Chaconne, the Historical Evolution of Four Forms that Originated in Music for the Fivecourse Spanish Guitar*, bind 1: *The Folia*, Neuhausen-Stuttgart 1982

Eksterne lenker
---------------

* *La Folia, a musical cathedral*, omfangsrik samling folias med en rekke lytte- og noteeksempler

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data)
 |